நடிகர்கள் மோகன்லாலும் பிரபுவும் இணைந்து நடிக்கவுள்ளதாக தெரிவிக்கப்படுகின்றது. 1996-ம் ஆண்டு வெளியான சிறைச்சாலை படத்தில் மோகன்லால், பிரபு, தபு, அம்ரிஷ் புரி, வினீத், நெடுமுடி வேணு உள்ளிட்ட பலர் நடித்திருந்தனர். சந்தோஷ் சிவன் ஒளிப்பதிவு செய்த இந்தப் படத்துக்கு, இளையராஜா இசையமைத்திருந்தார். இந்தப் படத்துக்குப் பின்னர் மோகன்லாலும் பிரபுவும் இணைந்து நடிக்கவில்லை என்கின்றநிலையில், 22 வருடங்கள் கழித்து மீண்டும் இருவரும் இஇணைந்து நடிக்கவுள்ளனர். இந்தப் படத்தினையும் சிறைச்சாலை படத்தினை இயக்கிய பிரியதர்ஷனே இயக்கப் போகிறார்.